laion/Wikipedia-Exotic huggingface dataset:
שלוי

האם התכוונתם ל... אודי שלוי – איש צבא ישראלי אליס שלוי – אשת חינוך ישראלית אישטוון שאלוי – כדורגלן הונגרי שלו
צביקה רוזנברג

צביקה רוזנברג (נולד ב-17 באוקטובר 1949) הוא טיפוגרף, מעצב גופנים ומעצב גרפי, מייסד חברת מסטרפונט. רוזנברג, יליד תל אביב, נמשך מגיל צעיר לתחום העיצוב הגרפי והטיפוגרפיה, ובהיותו בן 17 כתב הגדה של פסח קליגרפית באמצעות רפידוגרף. לאחר לימודי התיכון התגייס לצה"ל ושם שובץ כגרפיקאי בבית הדפוס הצבאי בו התפעל ממכונת הלינוטייפ שיוצקת אותיות עופרת. לאחר שירותו הצבאי החל ללמוד עיצוב גרפי באקדמיה בצלאל אצל פרופ' אשר אורון, שם התמחה בטיפוגרפיה. לאחר שסיים את התואר עיצב בולים רבים שזכו בתחרויות של השירות הבולאי. עם הופעת המקינטוש בשנת 1984, החליט להמשיך ולהתמחות בטיפוגרפיה, ולמד ב"אוניברסיטת המפתחים" של אפל וכן בחברת אדובי מערכות. היה מראשוני המעצבים שפרצו דרך להפיכתה של האות העברית לפונט דיגיטלי. את המהפכה הזו יצר בשיתוף פעולה עם חברת אפל, כדי שזו תוכל להציע מבחר פונטים עבריים למשתמשי המקינטוש בישראל. בשנת 1985 הקים את חברת מסטרפונט, החברה הגדולה ביותר בישראל לייצור גופנים. מאז הקמת החברה עיצב מאות טיפוסי אות שונים, והתמחה בין השאר בעיצוב פונט מותג ייחודי לחברות מובילות כמו מיקרוסופט (פונט רב לשוני שהוא חלק עיקרי בממשק משתמש גרפי), ב.מ.וו מיני וביטוח הראל. חברת מסטרפונט ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
רולס-רויס 30 כ"ס

רולס-רויס 30 כ"ס (Rolls-Royce 30 hp) היא מכונית סלון, בסגנון מכונית עידן פליז, תצורת סדאן, מתוצרת יצרנית רכבי היוקרה הבריטית רולס-רויס אשר יוצרו בין השנים 1905–1906. יוצרו 37 יחידות, מהן 3 יחידות יוצאו לארצות הברית, מכונית בודדת יוצאה לקנדה ומכונית בודדת יוצאה לגרמניה. סדאן, בסיס גלגלים קצר (2,845 מ"מ) סדאן, בסיס גלגלים ארוך (2,997 מ"מ) חברת רולס־רויס נוסדה בשנת 1906 על ידי צ'ארלס סטיוארט רולס ופרדריק הנרי רויס. החברה הייתה קרויה "רולס-רויס לימיטד", (Rolls-Royce Limited). בשנת 1940 פיתחה החברה את מחלקת המנועים. משנת 1973 קרויה החברה: "Rolls-Royce Motors". רולס-רויס הנרי רויס צ'ארלס רולס רולס-רויס 10 כ"ס רולס-רויס V-8 (1905) רולס-רויס 15 כ"ס רולס-רויס 20 כ"ס רולס-רויס 20-25 כ"ס רולס-רויס 25/30 כ"ס רולס-רויס סילבר גוסט רולס-רויס פנטום 1 רולס-רויס פנטום 2 רולס-רויס פנטום 3 רולס-רויס פנטום 4 רולס-רויס פנטום 5 רולס-רויס פנטום 6 רולס-רויס קמארג' רולס-רויס 30 כ"ס - תמונה ומפרט טכני (Rolls-Royce 30hp Motor Car - Copyright Darkforce Ltd) מדיה וקבצים בנושא רולס-רויס 30 כ"ס בוויקישיתוף אתר האינטרנט הרשמי של רולס-רויס 30 כ"ס
ליגת העל הרומנית

האם התכוונתם ל... ליגת העל הרומנית בכדורסל – הליגה העליונה ברומניה בענף הכדורסל ליגת העל הרומנית בכדורגל – הליגה העליונה ברומניה בענף הכדורגל
ליגת העל היוונית

האם התכוונתם ל... ליגת העל היוונית בכדורסל – הליגה העליונה ביוון בענף הכדורסל ליגת העל היוונית בכדורגל – הליגה העליונה ביוון בענף הכדורגל
אסף צפור

אסף צִפּוֹר (נולד ב-27 בנובמבר 1967) הוא תסריטאי ישראלי. משמש כראש מגמת תסריטאות בבית הספר לקולנוע וטלוויזיה ע"ש סטיב טיש באוניברסיטת תל אביב, בעבר ניהל את מחלקת הדרמה של ערוץ עשר. לאחר לימודים בחוג לקולנוע וטלוויזיה באוניברסיטת תל אביב, יצר יחד עם איתן צור אותו הכיר במסגרת הלימודים את "החמישייה הקאמרית". לאחר סיום שידורה של הסדרה "החמישייה הקאמרית", יצר עם איתן צור הבמאי וחמישיית השחקנים סדרת דרמה בהמשכים בשם "הבורגנים". כתב את דבל'ה עולמי שהוגדרה כ"תוכנית טיולים מחוץ לישראל בגרסת המשורר". כתב את הפרקים בהם אסי דיין נפגש עם המטפלת שלו, גילה אלמגור בסדרה "בטיפול". בשנת 2007, לאחר שהתסריטאי אורי גרוס פרש מכתיבת העונה הרביעית של "השיר שלנו", צפור המשיך את כתיבתה של עונתה הרביעית של הסדרה לצדה של מאיה הפנר. שימש כעורך תסריט בסרט ״עג'מי״ שהיה מועמד לפרס האוסקר לסרט הזר טוב ביותר. שימש כעורך תסריט לסרט ״איה״ שהיה מועמד לפרס אוסקר לסרט הקצר הטוב ביותר. שימש כעורך תסריט בסדרות ״פולישוק״, ״ויקי ואני״, ״לה פמיליה״. תרגם את המחזות: ״שלוש מסיבות״, ״שמנה״, ״אנשים טובים״, ״טייפ״. אסף צפור נולד לאדריכל גרשון צפור ולציירת רות צפור. גרוש ואב לבן ולבת. החמישייה הקאמרית (1997) רצח, מצלמים (2001) הבורגנים (2004) דובל'ה עולמי (2005) השיר שלנו (2007) בטיפול (2008) עג'מי (2009) - עורך תסריט מעשייה אורבנית (2013) - עורך תסריט לה פמיליה - עורך תסריט שאטו עין כרם - עורך תסריט ויקי ואני - עורך תסריט "המחוננים", הוצאת זמורה ביתן, 2009: אסופת סיפורים קצרים. "מעטפת הלב", הוצאת זמורה ביתן, 2014. "האם אתם נמצאים במקום שבו אתם צריכים להיות", הוצאת כנרת, זמורה-ביתן, דביר, 2019: רומן. אסף צפור, במיזם "אישים" לתיעוד היצירה הישראלית אסף צפור, דף שער בספרייה הלאומית עמיחי שלו, צפור נדירה, באתר ynet, 22 בינואר 2009 אריק גלסנר, המחוננים: יצירה משמעותית ומחלחלת, באתר nrg‏, 6 בפברואר 2009 שגיא גרין, המחוננים, אסף צפור, באתר הארץ, 25 בפברואר 2009 דוד רוזנטל‏, "מעטפת הלב" הוא תרגיל מחשבתי מבית אסף צפור, באתר וואלה, 23 באוקטובר 2014 איילת קליין כהן, סקס בלי פשרות: אסף צפור נוגע היכן שכואב, באתר nrg‏, 5 בינואר 2015 עודד כרמלי, ספרו החדש של התסריטאי אסף צפור נקרא כמו בינג' טראשי של נטפליקס, באתר הארץ, 28 באוגוסט 2019
סאדר (כוכב)

סַאדְר (בערבית: صدر - "בית החזה") או γ בברבור הוא כוכב על-ענק במרחק של כ-1,800 שנות אור ממערכת השמש והוא הכוכב השני בבהירותו בקבוצת הכוכבים ברבור. הכוכב נמצא במרכז האסטריזם בצורת צלב שמהווה את החלק הבולט של קבוצת הכוכבים. סאדר הוא על-ענק לבן-צהבהב מסוג ספקטרלי F8 I, מסתו מוערכת בכ-14.5 מסות שמש, רדיוסו כ-180 רדיוסי שמש - כ-0.85 יחידה אסטרונומית, טמפרטורת פניו כ-6,700 קלווין והוא מאיר בעוצמה של פי 45,500 מעוצמת ההארה של השמש. בשל מסתו הגדולה אורך החיים שלו קצר ואף על פי שגילו מוערך ב-12 מיליון שנים בלבד, הוא כבר נמצא בסוף חייו לאחר שסיים להתיך מימן והוא צפוי להפוך לסופרנובה בתוך כמה מיליוני שנים לכל היותר. בשל מיקומו באזור עשיר באבק של שביל החלב ומרחקו הגדול, נראה שחלק משמעותי של קרינתו מתפזר בדרך ולמעשה בהירותו המוחלטת היא מדרגה סביב 7- ועוצמת הארתו האמיתית היא יותר מפי 50,000 מאשר עוצמת ההארה של השמש. מדידות רגישות של הספקטרום מראות קווי בליעה רבים של ברזל ושל מתכות נוספות. ניתוח של רוחב הפסים מראה שפני השטח של הכוכב פועמים באופן מורכב בדומה לפעימות של משתנים קפאידיים אך כמעט שאין שינוי בבהירות נראיתו הנראית. במרחק זוויתי של כ-2 דקות קשת מסאדר נמצא כוכב כפול עם דרגת בהירות 9, אך ככל הנראה אין קשר בין סאדר ובין הזוג והם נמצאים רק במקרה על אותו קו ראייה. סאדר באתר של ג'ים קלר סאדר, בבסיס הנתונים SIMBAD לגרמי שמיים אסטרונומיים SIMBAD: Sadr D. Mozurkewich, J. T. Armstrong, R. B. Hindsley, A. Quirrenbach, C. A. Hummel, D. J. Hutter, K. J. Johnston, A. R. Hajian, N. M. Elias II, D. F. Buscher & R. S. Simon: Angular Diameters of Stars from the Mark III Optical Interferometer, The Astronomical Journal, Vol. 126, Iss. 5, p. 2508 (2003) על פי קוטר זוויתי ומרחק L. S. Lyubimkov, D. L. Lambert, S. I. Rostopchin, T. M. Rachkovskaya & D. B. Poklad: Accurate fundamental parameters for A-, F- and G-type Supergiants in the solar neighbourhood, Monthly Notices of the Royal Astronomical Society, Vol. 402, Iss. 2, p. 1376 D. Mozurkewich, J. T. Armstrong, R. B. Hindsley, A. Quirrenbach, C. A. Hummel, D. J. Hutter, K. J. Johnston, A. R. Hajian, N. M. Elias II, D. F. Buscher & R. S. Simon: Angular Diameters of Stars from the Mark III Optical Interferometer, The Astronomical Journal, Vol. 126, Iss. 5, p. 2512 (2003) D. F. Gray: Photospheric Variations of the Supergiant γ Cyg, The Astronomical Journal, Vol. 140, Iss. 5, p. 1329 (2010)
דני לדר

דן "דני" לדר (נולד בשנת 1943) הוא מתעמל עבר, שבע פעמים ברציפות אלוף ישראל (1961–1967), אלוף המכביה השביעית (1965) ואלוף כינוס הפועל (1966) בהתעמלות מכשירים. ייצג את ישראל בשתי אליפויות עולם (1966 ו-1970). לדר התאמן בקבוצת הפועל פתח תקווה. בשנת 1961 זכה לדר בפעם הראשונה באליפות ישראל בהתעמלות מכשירים. ביוני 1963 זכה לדר במדליית זהב באליפות ישראל בהתעמלות בתוצאה של 53.55 נקודות, לפני פרדי יושין (50.90 נקודות) ודמיטרוב סלביק (48.30 נקודות). בשנת 1964 זכה לדר בפעם הרביעית ברציפות באליפות ישראל בהתעמלות בתוצאה של 55.35 נקודות, לפני דב לופי מהפועל שריד (52.50 נדודות) וקרול שטרק מהפועל תל אביב (52.75 נקודות) בתחרויות ההתעמלות במכביה השביעית שנערכו באוגוסט 1965 זכה לדר במדליית זהב על תרגיל המקבילים בתוצאה של 9.5 נקודות, לפני מ. כהן (9.4 נקודות) וגרוספילד (9.35 נקודות), שניהם מארצות הברית. בכינוס הפועל השמיני שנערך בירושלים במאי 1966 זכה לדר במדליית זהב בסיכום הכללי בתוצאה של 56.65 נקודות, לפני פרנץ דבורגר מבלגיה (54.05 נקודות) ופריץ טורקוט מאוסטריה (53.25 נקודות). באליפות העולם בהתעמלות שנערכה בדורטמונד, גרמניה בספטמבר אותה שנה סיים במקום 103 כללי בתוצאה של 99.75 נקודות. בשנת 1967 זכה לדר בפעם השביעית ברציפות באליפות ישראל בהתעמלות מכשירים בתוצאה של 110.35 נקודות, לפני דב לופי (102.55 נקודות) ואריה ברלוב מהפועל חיפה (97.95 נקודות). בשנת 1967 עבר לדר להתגורר בגרמניה שם למד חינוך גופני. באליפות העולם בהתעמלות שנערכה בליובליאנה שבסלובניה באוקטובר 1970 סיים לדר במקום 96 בתוצאה של 100.60 נקודות. מדיה וקבצים בנושא דני לדר בוויקישיתוף המתעמל לדר יחזור לארץ, דבר, 22 ביולי 1973 אליפות העולם בצרפת - ציון דרך בהתעמלות הישראלית, דבר, 12 בנובמבר 1978 לוח התוצאות - לדר - אלוף בהתעמלות, מעריב, 23 ביוני 1963 לדר זכה בפעם הרביעית ברציפות באליפות ההתעמלות, דבר, 8 באוגוסט 1965 מעריב לספורטאים - אלופי המכביה ה-7, מעריב, 1 בספטמבר 1965 דני לדר אלוף ההתעמלות, דבר, 6 במאי 1966 דני לדר - תוצאות רשמיות מאליפות העולם בהתעמלות 1966, 1966 World Championships Men's AA המתעמל לדר תפס מקום 40 באליפות העולם בהתעמלות, דבר, 23 בספטמבר 1966 מעריב לספורטאים - המתעמלות במקום ה-15 (בין 21 מדינות) באליפות העולם, מעריב, 25 בספטמבר 1966 דני לדר הוכתר כאלוף בהתעמלות בפעם ה-7, מעריב, 29 בינואר 1967 דני לדר - תוצאות רשמיות מאליפות העולם בהתעמלות 1970, 1970 World Championships Men's AA המתעמלים דורגו במקום ה-21, דבר, 27 באוקטובר 1970
רולס-רויס סילבר גוסט

רולס-רויס סילבר גוסט (Rolls-Royce Silver Ghost) היא מכונית סלון מהודרת, בתצורות: סדאן וקבריולה, מתוצרת יצרנית רכבי היוקרה הבריטית רולס-רויס אשר יוצרו בין השנים 1906–1926. החברה הפעילה מפעל שייצר את הדגם בנוסף לייצורו בבריטניה, גם בארצות הברית. סך הכול יוצרו 7,874 יחידות בבריטניה ובארצות הברית. בארצות הברית יוצרו 1,701 יחידות. דגם ה"רולס-רויס סילבר גוסט" היה הדגם המוצלח והרווחי ביותר של החברה, בתחילת דרכה. המארז והמנוע של דגם ה"רולס-רויס סילבר גוסט" שימשו למגוון מכוניות משוריינות שייצרה החברה: "Rolls-Royce Limited", בעיקר לדגם :Rolls-Royce Armoured Car אשר פותח בשנת 1914 ופעל בתקופת מלחמת העולם הראשונה ובתחילת מלחמת העולם השנייה. נשיאי רוסיה (ומנהיגי ברית המועצות קודם לכן) החלו את השימוש במכוניות בראשית המאה ה-20, כשהרכב הראשון היה רכב רולס-רויס דגם "רולס-רויס סילבר גוסט" (Rolls-Royce Silver Ghost) משנת 1922. פירוש "סילבר גוסט" בעברית: רוח רפאים כסופה. "רולס־רויס סילבר גוסט" נחשב לרכב היקר ביותר בעולם. בשנת 2005 ערכו היה 35,000,000 דולר (לפי הערכת חברת הביטוח). 2 דלתות - קבריולה 4 דלתות - קבריולה 4 דלתות - סדאן (לימוזינה) דגם לנדולט "Landaulet" - חלק גג קדמי או אחורי ניתן לפתיחה ו/או להסרה בסיס גלגלים - 3,442 מ"מ (בשנים 1906–1913) בסיס גלגלים - 3,645 מ"מ (בשנים 1913–1923) בסיס גלגלים - 3,823 מ"מ (משנת 1923) חברת רולס-רויס נוסדה בשנת 1906 על ידי צ'ארלס סטיוארט רולס ופרדריק הנרי רויס. החברה הייתה קרויה "רולס-רויס לימיטד", (Rolls-Royce Limited). בשנת 1940 פיתחה החברה את מחלקת המנועים. משנת 1973 קרויה החברה: "Rolls-Royce Motors". רולס-רויס סילבר גוסט, שנת 2013 רולס-רויס סילבר גוסט, שנת 2010 רולס-רויס סילבר גוסט, קבריולט, שנת 1920 רולס-רויס סילבר גוסט סדאן, 4 דלתות, שנת 1920 רולס-רויס סילבר גוסט, שנת 1911 רולס-רויס סילבר גוסט, שנת 1923 - מבט למושב האחורי רולס-רויס סילבר גוסט גרסת landaulette, שנת 1910 רולס-רויס סילבר גוסט גרסת Hooper, שנת 1924 רולס-רויס סילבר גוסט גרסת Hooper - לוח השעונים רולס-רויס סילבר גוסט, שנת 1914 המכונית הנשיאותית (רוסיה) מדיה וקבצים בנושא רולס-רויס סילבר גוסט בוויקישיתוף אתר האינטרנט הרשמי של רולס-רויס סילבר גוסט АВТОМОБИЛИ ПРЕЗИДЕНТОВ
התקשרות (שבועון)

התקשרוּת היא חוברת שבועית בהוצאת צעירי אגודת חב"ד היוצאת לאור מאז חודש אב ה'תשנ"ד (1994). הגיליון הראשון יצא לקראת כ' באב תשנ"ד, יום השנה של הרב לוי יצחק שניאורסון, בעקבות פטירת הרבי מלובביץ' בג' בתמוז באותה שנה, במטרה לחזק את ההתקשרות של החסידים אליו. העלון מופץ למנויים, בבתי כנסת ובבתי חב"ד. בסוף שנת תשע"ח שונה העיצוב של הגיליון ונוספו לו מדורים. בתמוז תשע"ט, לרגל 25 שנה לפרסום, הוא הורחב ל-32 עמודים ונוספו מדורים. עם הרחבתו, החל להיות מצורף לשבועון כפר חב"ד. מחשוון תשפ"ג הוא יוצא בשדרוג חדיש ונגיש עם הוספת מדורים. עורך הגיליון מאז היווסדו ועד שנת תשע"ג היה הרב מנחם ברוד. עורכי הגיליון משנת תשע"ג הם לוי יצחק שייקביץ, יוסף יצחק אולידורט, אליהו קניג ואברהם מרינבסקי, מחשוון תשפ"ג העורך הוא שלום בלוי. מורה שיעור ברמב"ם השבועי דבר מלכות - שיחה של הרבי לפרשת השבוע משיח וגאולה בפרשה - קטעים משיחות הרבי בענייני משיח וגאולה הקשורים לאותו שבוע ניצוצי רבי - התייחסות הרבי לנושאים שונים, בעריכת הרב מרדכי מנשה לאופר. לאורך השנים התפרסמו במדור לראשונה אגרות וסיפורים. ממעייני החסידות - לקט אמרות מאדמו"רי חב"ד על פרשת השבוע פרקי אבות - קטע משיחה של הרבי על הפרק שלומדים בשבת (בימי הקיץ) לוח השבוע - הלכות ומנהגי השבוע הנהוגים בחסידות חב"ד. את המדור ערך עד סוף שנת תשע"ה הרב יוסף שמחה גינזבורג. מאז נעתקים הדברים מהספר 'הלכות ומנהגי חב"ד ליום יום ולמועדי ישראל, כפי שהתפרסמו בעלון 'התקשרות' בעבר. החל מתמוז תשע"ט נספו: עת לדעת - יומן אירועים שהתרחשו בחצר הרבי מלובביץ' ואירועים בהיסטוריה של ימי חב"ד, מתוך ספר של הרב אברהם שמואל בוקעט הכתב והמכתב - תשובה בכתב ידו של הרבי שנים מקרא ואחד תרגום התקשרות - ארכיון חוברות "התקשרות" (החל מהחוברת ה-91) "הגיליון נולד מתוך כאב" באתר col מפתח עניינים לחוברות התקשרות, בעריכת הרב מיכאל אהרן זליגסון עיתון 'כפר חב"ד' מתרחב - עם מוסף תורני, באתר כיכר השבת, 14.07.2019
פטר הראשון (אי)

האי פטר הראשון (נורווגית: Peter 1.s øy) הוא אי געשי באוקיינוס הדרומי. ממלכת נורווגיה טוענת לריבונות על האי, שהוא שטח חסות שלה, אבל כמו שאר הטריטוריות שלה מתחת לקו הרוחב 60 דרום, גם ריבונותה על האי אינה מוכרת במישור הבינלאומי. האי פטר הראשון ממוקם בדרום האוקיינוס האטלנטי, סמוך לאנטארקטיקה, ושטחו הוא 243 קילומטרים רבועים. 95% משטחו מכוסה בקרחונים. הנקודה הגבוהה ביותר בו היא פסגת לארס כריסטנסן (1,755 מטר), שהוא הר געש. לא ברור אם הוא כבוי או לא. הוא נמצא 450 קילומטרים מאנטארקטיקה. פביאן גוטליב פון בלינגסהאוזן גילה את האי פטר הראשון ב-21 בינואר 1821. הוא נקרא על שם הצאר הרוסי פיוטר הגדול (פטר הראשון). נורווגי בשם אולה אולסטאד נחת לראשונה ב-2 בפברואר 1929 וסיפח אותו לממלכת נורווגיה. רק מעטים נחתו אי פעם על האי, שכן גושי הקרח והזרמים החזקים באזור מונעים זאת. אולסטד הותיר אחריו בקתה עם ציוד רפואי למצב חירום, אך בנחיתות במקום בשנת 1982 ובשנת 1987 על ידי הקברניט היינץ איה, לא נמצאו שרידי הבקתה. מדיה וקבצים בנושא פטר הראשון בוויקישיתוף אתר מסעות המחקר של האי פטר הראשון
1050-1059 לפנה"ס

שימו לב: ערך זה מכיל אירועים מן השנים 1059 - 1050 לפני הספירה 1054 לפנה"ס - שמשי-אדד הרביעי, בנו של תגלת-פלאסר הראשון, תפס את שלטון אשור בכוח מידי אחיינו אריבה-אדד השני. 1053 לפנה"ס - מותו של המלך קאנג משושלת ג'ואו בסין. 1052 לפנה"ס - ג'או מחליף את קאנג ומתמנה למלך בסין. 1050 לפנה"ס - שאול מתמנה על ידי שמואל למלך ישראל. 1050 לפנה"ס - מותו של שמשי-אדד הרביעי, בנו אשורבניפל הראשון מחליף אותו ומתמנה למלך אשור. 1050 לפנה"ס - הפלשתים שובים את ארון הברית בקרב מול ישראל ולוקחים אותו לאשדוד, למקדש האל הפלישתי דגון. לאחר שבעה חודשים מוחזר הארון לישראל לאחר החלטת סרני פלשתים. 1050 לפנה"ס (בערך) - שליטת שושלת שאנג בסין מסתיימת ומוחלפת על ידי שושלת ג'ואו. 1050 לפנה"ס (בערך) - התקופה הפרוטו-גאומטרית מתחילה ביוון העתיקה. שמואל הנביא. שמשי-אדד הרביעי, מלך אשור. ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.
קיימנים

קיימנים (שם מדעי: Caimaninae) היא תת-משפחה של תנינאים ממשפחת האליגטוריים. כל מיני האליגטוריים החיים כיום הם מתת-משפחת הקיימנים, למעט המינים בסוג אליגטור. הקיימנים נפוצים באמריקה המרכזית ובאמריקה הדרומית, ואזורי המחיה שלהם הם ביצות ונהרות. כמו זוחלים רבים אחרים, גופם מכוסה בקשקשים והם פעילים בעיקר בלילה. מידותיהם של הקיימנים קטנות יחסית לתנינאים אחרים: אורכם הממוצע הוא 2–2.5 מטרים (6.6–8.2 רגל) ומשקלם הממוצע של רוב המינים נע בין 6 ל-40 קילוגרם. המין קיימן שחור יוצא מן הכלל, וממדיו גדולים בהרבה: אורכו המרבי יכול להגיע למעל 5 מטרים (16 רגל) ומשקלו לכ-1,100 קילוגרם. להבדיל, המין הקטן ביותר של קיימן הוא קיימן גמדי של קיווייה, שאורכו מגיע עד 1.5 מטרים (4.9 רגל) בלבד. פרט לשני מינים אלה, האורך הממוצע של הקיימנים הוא 2 עד 2.5 מטרים. הקיימנים שונים מהאליגטורים במספר מאפיינים מרכזיים: היעדר מחיצת עצם בין הנחיריים שריון הגחון בנוי מקשקשים גרמיים, המורכבים משני חלקים המחוברים בתפר שיניים ארוכות ודקות יותר כעור המשמש לתעשייה, נחשב עורם של הקיימנים קשיח יותר וגמיש פחות משל תנינים אחרים, בעיקר בשל מבנה הקשקשים, ולכן הוא זול יותר. הקיימנים הם טורפים אוכלי בשר, וכמרבית התנינים הם ניזונים בעיקר מדגים. הם גם נוהגים לצוד חרקים, ציפורים, יונקים קטנים וזוחלים. בשל ממדיהם הגדולים יחסית (על אף שרובם קטנים יחסית לתנינאים) ואופיים הפראי, מעטים הם אויביהם הטבעיים. בעלי החיים הטורפים הגדולים היחידים שיכולים לטרוף קיימנים בוגרים הם היגואר ונחשי האנקונדה. עם זאת, האויב הגדול ביותר של הקיימנים הוא האדם, אשר צד אותם על מנת להשתמש בבשרם ובעורם. נקבות הקיימנים בונות קן גדול בהן הן מטילות את ביציהן. הנקבות מטילות 10–50 ביצים בכל תטולה, והאבקועים בוקעים תוך כ-6 שבועות. תת-משפחה קיימנים (Caimaninae) סוג Centenariosuchus (נכחד) סוג Culebrasuchus (נכחד) סוג Eocaiman (נכחד) סוג Globidentosuchus (נכחד) סוג קיימן גמדי (Paleosuchus) מין קיימן גמדי של קיווייה (Paleosuchus palpebrosus) מין קיימן גמדי של שניידר (Paleosuchus trigonatus) סוג פורוסזאורוס (Purussaurus; נכחד) סוג מורסוכוס (Mourasuchus; נכחד) סוג Necrosuchus (נכחד) סוג Orthogenysuchus (נכחד) סוג Tsoabichi (נכחד) סוג קיימן (Caiman) מין קיימן ז'קרה (Caiman yacare) מין קיימן ממושקף (Caiman crocodilus) מין Caiman lutescens (נכחד) מין Caiman venezuelensis (נכחד) מין קיימן רחב-חרטום (Caiman latirostris) סוג ומין יחיד קיימן שחור (Melanosuchus niger) מדיה וקבצים בנושא קיימנים בוויקישיתוף קיימנים, באתר NCBI (באנגלית) קיימנים, באתר האנציקלופדיה של החיים (באנגלית) קיימנים, באתר אנציקלופדיה בריטניקה (באנגלית) Comparing Exotic Leathers: American Alligator vs. Caiman Skins, ‏15 במאי 2014 (באנגלית) (ארכיון)
אדאסי

אדאסי היה מלך אשור, האחרון בשורה של שבעה מלכים שתפסו את השלטון האשורי בכוח בשנים 1720-1701 לפנה"ס לאחר גירוש האמורים והבבלים מאשור. שושלת אדאסי נקראה על שמו. הוא הוחלף על ידי בנו, בל-באני. בתקופתו הסתיימה מלחמת האזרחים בממלכה ושבה יציבותה. המלכים שאחריו המשיכו במדיניות שהנהיג, אך לא השכילו (מרצון או בשל חוסר הצלחה) להרחיב את גבולות האימפריה. Assyria, באתר Ancient History Encyclopedia ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
מרתון הקרח באנטארקטיקה

מרתון הקרח באנטארקטיקה (באנגלית: Ice Marathon Antarctica) הוא מרוץ מרתון על שלג וקרח, המתקיים למרגלות הרי אלזוורת', אנטארקטיקה בחודש נובמבר מדי שנה מאז 2005. בשנים הראשונות התקיים המירוץ בגבעות פטריוט, אך בשנת 2010 הועבר לקרחון יוניון. מסלול המרתון, באורך 42 ק"מ התקני, מסומן, נכבש בחתולי שלג ולאורכו מוצבים תחנות עזרה ואנשי סגל רפואי. תנאי השטח, השלג, הקרח והקור העז, העלול להגיע, עם משבי רוחות מקפיאים, עד 25°- צלזיוס, מחייבים לבוש מיוחד, הכולל מעיל פוך, מכנסיים אטומים לרוח ומגפיים מבודדים. רצים מן השנים הקודמות מתארים את רישומם הכביר של ההרים, הקרחונים, האוויר הכפורי והצח והלובן של השלג והקרח, המצטרפים כולם לחוויה יוצאת דופן. המירוץ, המתקיים בקו רוחב 80° דרום, הוא המרתון הדרומי ביותר בעולם וגם היחיד המתקיים ביבשת אנטארקטיקה. מארגני המרתון, Polar Running Adventurers, אחראים גם למירוץ 100K האנטארקטי ולאולטרה-מרתון של הקוטב הצפוני. הקשיים שארגון המרתון מציב לפניהם רבים ועצומים. הוא נועד לרצי-צמרת וגובה סכומי עתק מכל משתתף. ההגעה אל אתר המרתון מתבצעת במטוס סילון פרטי מצ'ילה, הנוחת על מסלול קרח טבעי. הרצים משוכנים באוהלים כפולי-בידוד למשך שלושת הלילות שהם שוהים במקום. נוסף ללינה וארוחות, כולל התשלום מדליה למסיימי המירוץ, חולצות, תעודות, צילומים מקצועיים וסרטון של האירוע לשימושם הפרטי, וכן הטסה חזרה אל פונטה ארנס, צ'ילה. נוסף לאתגר שבהשתתפות במרתון בקצה העולם, היא מזכה את הרצים בחברות נכספת ב"מועדון שבע היבשות". שיאי המרתון הם: גברים: 3 שעות, 34 דקות, 47 שניות - פטר ואברושק, 2013 נשים: 4 שעות, 20 דקות, 2 שניות - פיונה אוקס, 2013 אתר האינטרנט הרשמי של מרתון הקרח באנטארקטיקה (באנגלית) מרתון הקרח באנטארקטיקה, ברשת החברתית פייסבוק מרתון הקרח באנטארקטיקה, ברשת החברתית אקס (טוויטר) מרתון הקרח באנטארקטיקה, ברשת החברתית אינסטגרם Antarctic Ice Marathon website האתר של מרתון הקרח באנטארקטיקה מימי אנדרסון Pole Marathon(הקישור אינו פעיל) website האתר של מרתון הקוטב הצפוני San Diegan trains in freezer for Antarctic The racing’s tough but that’s about the only hardship at the Antarctic Marathon הריצה קשה, אבל זה פחות או יותר הקושי היחיד במרתון האנטארקטי Pictures of the North Pole Marathon from Rob Plijnaar, competitor in 2009 יוטיוב, סרטון וידאו של מתחרה במרתון הקרח באנטארקטיקה 2016 יוטיוב, סרטון וידאו רשמי של מרתון הקרח באנטארקטיקה 2015 4 בדצמבר 2015
דייוויד ברוונה

דייוויד ברוונה (באנגלית: David Browne; נולד ב-27 בדצמבר 1995) הוא כדורגלן מפפואה גינאה החדשה המשחק בה.י.ק. הלסינקי בעמדת הקשר. ברוונה התחיל לשחק כדורגל בגיל 10. המודל לחיקוי שלו היה כריסטיאנו רונאלדו. בתחילת הקריירה שלו שיחק כשוער ובהמשך עבר לשחק כקשר. בשנת 2012 ברוונה עזב את פפואה גינאה החדשה לאקדמיה לכדורגל של סנטרל יונייטד מניו זילנד. בקיץ 2012 חתם באוקלנד סיטי ולמרות גילו הצעיר הצטרף לקבוצה הבוגרת. ב-16 בדצמבר 2012 ערך את הופעת הבכורה שלו בקבוצה הבוגרת בניצחון 0–4 נגד יונגרהארט מנוואטו בו גם הבקיע את שער הבכורה שלו בקריירה. ברוונה היה השחקן הצעיר ביותר שנרשם לגביע העולם לקבוצות 2012 והשני הכי צעיר בהיסטוריה שנכלל בטורניר בסדר גודל כזה, אך למרות זאת הוא רשם דקות משחק. באוקלנד הבקיע 10 שערים ב-33 משחקים וזכה איתה פעמיים בליגת האלופות האוקיאנית בשנים 2013 ו-2014. ב-29 במרץ 2015 הבקיע שלושער בניצחון 1–5 נגד וייטקארה יונייטד. עונת 2014/2015 הייתה עונת הפריצה של ברוונה אותה סיים עם 18 הופעות ו-7 שערים, כמלך השערים של הקבוצה ביחד עם ז'ואאו מוריירה ואף נבחר לכדורגלן הצעיר של העונה. בשנת 2015 בראוונה הרשים במבחנים באקדמיה לכדורגל של נייק שנתנה לו אפשרות להצטרף לאקדמיה של המותג או לחתום על חוזה בהולנד. בסופו של דבר בראוונה החליט להצטרף לאקדמיה לכדורגל של זוולה. ב-27 בפברואר 2016 נכלל לראשונה בסגל הקבוצה הבוגרת למשחק הליגה נגד קמבור, אך לא רשם דקות משחק. ביוני 2016 בראוונה חתם בחרונינגן והצטרף לקבוצת המילואים של המועדון ששיחקה בליגה השלישית. ב-25 בפברואר 2017 בראוונה נכלל לראשונה בסגל הקבוצה הראשונה לקראת משחק הליגה נגד אוטרכט. בקיץ 2018 ברוונה חזר לאוקלנד סיטי. בינואר 2020 חתם בה.י.ק. הלסינקי מליגת העל הפינית. בראוונה שיחק בצעירותו בכל הנבחרות הנוער של פפואה גינאה החדשה, אך לא שיחק עבור הנבחרת האולימפית. ב-23 במרץ 2017 בראוונה ערך את הופעת הבכורה שלו בנבחרת הבוגרת בהפסד 1–3 לטהיטי במסגרת מוקדמות מונדיאל 2018 בו גם הורחק בדקה ה-22 של המשחק לאחר שנתן מרפק לטאומיאהו טיאטיה, שחקנה של טהיטי. אוקלנד סיטי ליגת האלופות האוקיאנית: 2013, 2014, 2015 ליגת העל הניו זילנדית: 2013 הגביע הניו זילנדי: 2013 ה.י.ק. הלסינקי אליפות פינלנד: 2020, 2021 הגביע הפיני: 2020 אישיים כדורגלן השנה של סנטרל יונייטד (בחירת השחקנים): 2012 הכדורגלן הצעיר של העונה באוקלנד סיטי: 2014/2015 מלך השערים של אוקלנד סיטי: 2014/2015 (7 שערים, ביחד עם ז'ואאו מוריירה) דייוויד ברוונה, באתר Transfermarkt דייוויד ברוונה, באתר Soccerway דייוויד ברוונה, באתר National Football Teams דייוויד ברוונה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דייוויד ברוונה".